เรื่องร้องเรียน (PM2.5,ร้องเรียน) วันที่ 2023-09-26 06:44:35 — แขวงราษฎร์บูรณะ เขตราษฎร์บูรณะ จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02650005734
อ้างอิงเลขที่รับแจ้ง 11719/65
ขอให้แก้ไขปัญหาการปล่อยไอเสียของเรือ บริเวณท่าเรือ 33 A-B (ไม่ทราบแขวงที่แน่ชัด) เขตราษฎร์บูรณะ กรุงเทพมหานคร จุดสังเกตจะอยู่ใกล้กับห้างสรรพสินค้าบิ๊กซี สาขาราษฎร์บูรณะ เนื่องจากผู้ร้องแจ้งว่าบริเวณท่าเรือฯ จะมีลักษณะเป็นโกดังสำหรับการขนถ่าย และเก็บสินค้า ซึ่งจะมีเรือมาจอดเพื่อส่งสินค้าเป็นประจำ และเรือบางลำมักจะจอดอยู่บริเวณท่าเรือฯ เป็นระยะเวลาอย่างน้อย 1 สัปดาห์ โดยการจอดของเรือจะมีการจอดโดยติดเครื่องยนต์ทิ้งไว้ (โดยใช้น้ำมันเตา) ตลอดทั้งวัน และทั้งคืน ซึ่งการติดเครื่องยนต์ของเรือฯ จะมีการปล่อยไอเสียฟุ้งกระจายทั่วบริเวณฯ ส่งผลทำให้ผู้ร้องได้รับความเดือดร้อนเป็นอย่างมาก นั้น
//ปัจจุบันวันที่ 26/09/2566 ผู้ร้องแจ้งข้อมูลเพิ่มเติม เนื่องจากผู้ร้องแจ้งว่าล่าสุดวันที่ 24 กันยายน 2566 เวลา 16.00 น. มีการปล่อยไอเสียของเรือฯอยู่เช่นเดิม ซึ่งมีกลิ่นควันฟุ้งกระจายไปทั่วบริเวณ จึงได้รับความเดือดร้อนเป็นอย่างมาก โดยเกรงว่ากรณีดังกล่าวมีผลกระทบต่อสิ่งแวดล้อม เพราะอาจทำให้เกิดฝุ่น pm2.5 ดังนั้น จึงประสงค์ให้หน่วยงานที่เกี่ยวข้องเร่งดำเนินการ เพื่อบรรเทาความเดือดร้อน
 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata